Legebiltzarreko Erregelamenduaren 114. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin “Nafarroako Foru Berria garatzeko ponentzia bat sortzeko erabakia”, Nafarroako Parlamentuko Foru Araubideko Batzordeak 2020ko azaroaren 27an onetsia. Hona erabakiaren testua:

“**1.** Foru Araubideko Batzordearen baitan Nafarroako Foru Berria garatzeko ponentzia bat sortzea.

**2.** Epe bat ematea, 2020ko abenduaren 2ko 17:30ak artekoa, talde parlamentario eta foru parlamentarien elkarte bakoitzak aipatu ponentziarako ordezkaria izenda dezan Legebiltzarreko Mahaiari zuzendutako idazki baten bidez. Idazki horren bidez orobat izendatuko da kasuan kasuko talde edo elkarteko parlamentari bat, beharrezkoa denean ordezkari haren ordez arituko dena.

**3.** Behin ordezkariak izendatuta, Mahaiak erabakiko du ponentzia zein egunetan eratu eta lanean hasiko den.

**4.** Azterlana egiteko epea ponentzia eratu eta urtebetera bukatuko da.

**5.** Erabaki hau Legebiltzarreko Mahaiari jakinaraztea, beharrezkoa dena xeda dezan aipatu ponentziaren eraketari buruz”.

Iruñean, 2020ko azaroaren 27an

Lehendakaria: Unai Hualde Iglesias